Del av Gabriel Bodings "Geometrisk Charta öfwer Konungsgården Drottningholm" med Glia og Torvesund, 1745.
**Drottningholms kungsgård** var en kongsgård med navn *Glia* og senere *Torvesund*, anlagt på initiativ av Gustav Vasa. Kongsgården omfattet nesten hele Lovö sogn på Lovön, dagens Ekerö kommune. På stedet der kongsgårdens hovedbygning lå, ble i 1579 forløperen til Drottningholms slott oppført. Mange av torpene og arbeiderboligene finnes fremdeles i dag, enten som helårsboliger eller som feriehus. Det anlegget som i dag kalles *Drottningholms kungsgård* ligger like nord for slottet, den er stilt til disposisjon av staten og inngår i slottsforvaltningen.

Glia og Torvesund
-----------------

"Geometrisk Charta öfwer Konungsgården Drottningholm" opprettet av Gabriel Boding i 1745.
I 1531 eide *kronan* bare en gård i Norrby på Lovön. På 1550-tallet kjøpte og byttet Gustav Vasa til seg alle gårder på Lovön, utenom Lovö prästgård. Den største blant gårdene var *Glia gård* som lå på østre Lovön. Gården skulle bli en kongelig storgård og en avlsgård. Glia kjente Gustav Vasa fra tidligere, det var her han i 1521 fikk oppført en befestet leir før beleiringen av Stockholm.

Glia var starten på det som senere kom til å bli kalt *Drottningholms kungsladugård*. I desember 1558 brant Glia ned inkludert mye buskap. Sannsynligvis ble gården flyttet i forbindelse med brannen. Fra og med 1559 fikk gården det nye navnet *Torvesund* hvis bygninger ble anlagt et lite stykke nord for Glia. Glia bytomt lå der Götiska tornet ble oppført i 1792. Stedet er markert på Gabriel Bodings kart fra 1745 med teksten *Glija backen hwarest fordom GLIA har warit bygdt*. I dag er det ingen synlige rester etter bygninger på stedet.

I 1566, under Erik XIVs regjeringstid, var samtlige landsbyer regnet som kongens arv og private eiendom. Landsbyene lå da under kongsgården *Torvesund* (noen ganger kalt *Thoresund*) som ble sete for en fogd. Til eiendommen hørte også Kärsön som dog manglet gårdsbebyggelse. Det første slottsbygget ble påbegynt av Johan III i 1579, han kalte slottet «Drottningholm» etter dronning Katarina Jagellonica. Slottet ble herjet av brann i 1661 og allerede året etter la Nicodemus Tessin d.e. fram tegninger for det nåværende Drottningholms slott som dronning Hedvig Eleonora fikk oppført.

Dagens kongsgård
----------------

Drottningholms ladugård, 2011.
På 1800-tallet ble mange landsbyer slått sammen til større driftsenheter med herregårdslignende bygninger. Det oppsto også planteskoler og gartnerier som leverte jordbruks- og hageprodukter til Stockholm. På 1900-tallet har jordbruket gradvis blitt forandret og mange av disse har blitt lagt ned igjen. 

Bebyggelsen som i dag kalles *Drottningholms kungsgård* eller *Drottningholms ladugård* ligger langs Kungsgårdsvägen like nord for slottsparken (på høyde med den store parkeringplassen) og nord for Ekerövägen. Anlegget ble tegnet i 1914 av arkitekten Sigge Cronstedt. Nå er det ridestall og drivhus her. Kongsgården forvaltes av stattholderembetet ved hoffet, mens Lovögårdene *Barkarby, Berga, Edeby, Hogsta, Lunda og Norrby* forvaltes av Statens fastighetsverk, som leier dem ut. På slutten av 1700-tallet var det nærliggende Hemmet bolig for kongsgårdens bestyrer.

Referanser
----------

1. ↑  «Länsstyrelsen Stockholm: Lovö – Kärsö, en kungligt influerad bondebygd (Rapport 2014:9), sid. 63.» (PDF). Arkivert fra originalen (PDF) 17. august 2016. Besøkt 21. april 2017.
2. ↑  «Länsstyrelsen Stockholm: Lovö – Kärsö, en kungligt influerad bondebygd (Rapport 2014:9), sid. 62-64.» (PDF). Arkivert fra originalen (PDF) 17. august 2016. Besøkt 21. april 2017.
3. ↑  RAÄ-nummer Lovö 267.
4. ↑  Stockholms läns museum: Lovö - Drottningholmsområdet. Arkivert 22. april 2017 hos Wayback Machine.

Kilder
------

* Statens fastighetsverk om Drottningholms kungsgård

| * v
* d
* r
Drottningholms slott |
| --- |
| Bygninger | Apotekshuset - Badhuset - Cantongatan - Confidencen - Dragonstallet - Evert Lundquists ateljémuseum - Grindstugan - Götiska tornet - Hemmet - Hertigarnas stall - Inspektorsbostaden - Kanslihuset - Kavaljershuset - Kina slott - Kinesiska pagoden (ikke utført) - Lilla Kina - Slottet - Slottskyrkan - Slottsteatern - Slottsstallet - Teaterplanen - Vakttältet - Vilan | Högvakten |
| Parker og fontener | Slottsparken - Skulpturparken - Herkulesfontänen - Kaskaderna - Kronan - Monumentholmen - Svanholmen med svanhuset |
| Interiør | Déjeunersalongen - Slottsbiblioteket - Slottskyrkan - Ehrenstrahlsalongen - Hedvig Eleonoras paradsängkammare - Karl X Gustavs galleri - Rikssalen - Porslinsrummet - Stensalen - Trapphuset |
| Annet | Långa raden - Drottningholm (tettsted) - Drottningholms kungsgård - Drottningholmsbron - Drottningholmsmalmen - Canton - Lovö kyrkallé - Lovö skogskyrkogård - Museum de Vries |